Διαγωνισμός Τραγουδιού Eurovision 2007

Μορφή

Στις 12 Μαρτίου 2007 έγιναν οι κληρώσεις για τη σειρά με την οποία θα παρουσιάζονταν τα τραγούδια των χωρών στον ημιτελικό, στον τελικό και στην ψηφοφορία. Μία καινοτομία που εφαρμόστηκε τη χρονιά εκείνη επέτρεψε 5 χώρες να προκρίνονται αυτόματα από τον ημιτελικό και 3 χώρες από τον τελικό να επιλέγουν τη σειρά τους. Οι επικεφαλής των αντιπροσωπειών ανέβηκαν στη σκηνή και επέλεξαν το νούμερο της αρεσκείας τους. Στον ημιτελικό, η Αυστρία, η Ανδόρρα, η Σλοβενία και η Τουρκία μπόρεσαν να επιλέξουν τη θέση τους. Στον τελικό, η Αρμενία, η Γερμανία και η Ουκρανία άσκησαν το προνόμιο αυτό. Μετά την κλήρωση, οι συμμετοχές εγκρίθηκαν από την EBU.
Το συνοπτικό βίντεο με όλα τα τραγούδια κατά τη διαδικασία της ψηφοφορίας διά τηλεφώνου για όλες τις συμμετοχές προβλήθηκε δύο φορές και περιελάμβανε τους αριθμούς τηλεφώνου στην οθόνη. Η διαδικασία ψηφοφορίας ήταν η ίδια με εκείνη του 2006 με εξαίρεση ότι δόθηκαν 15 λεπτά προκειμένου να ψηφίσουν οι τηλεθεατές, αυξημένα κατά 5 λεπτά σε σχέση με τον προηγούμενο διαγωνισμό. Στον τελικό, εφαρμόστηκε ξανά το σύστημα του να προβάλλονται κατευθείαν στην οθόνη οι βαθμολογίες από 1 ως 7 και να ανακοινώνονται από τους εκπροσώπους βαθμολογίας ανά χώρα μόνον τα οκτάρια, τα δεκάρια και τα δωδεκάρια. Για πρώτη φορά ο νικητής κέρδισε το βραβείο μιας περιοδείας ανά την Ευρώπη για λόγους προώθησης, με ταξίδια στη Δανία, τη Γερμανία, την Ελλάδα, τη Σουηδία και την Ισπανία, στο διάστημα από 16 Μαΐου ως 21 Μαΐου.

Ψηφιακό σχέδιο

Το επίσημο λογότυπο του διαγωνισμού παρέμεινε το ίδιο με το 2006: η σημαία στο κέντρο της καρδιάς άλλαξε με την φινλανδική σημαία. Η Ευρωπαϊκή Ραδιοτηλεοπτική Ένωση και το YLE ανακοίνωσαν ότι το θέμα για το διαγωνισμό του 2007 θα ήταν το «True Fantasy», το οποίο αγκάλιασε τη Φινλανδία και τη «Φινλανδικότητα» όσον αφορά τις πολικότητες που συνδέονται με τη χώρα [4]. Το πρακτορείο σχεδιασμού Dog Design ήταν υπεύθυνο για το σχεδιασμό του οπτικού θέματος του διαγωνισμού, το οποίο περιελάμβανε τα ζωντανά καλειδοσκοπικά σχέδια που σχηματίστηκαν από διάφορα σύμβολα, όπως τα θαυμαστικά και το γράμμα F. [5] Η σκηνή είχε το σχήμα ενός καντέλε, ενός παραδοσιακού φινλανδικού οργάνου. Στις 20 Φεβρουαρίου 2007 ξεκίνησε μια αναθεωρημένη επίσημη ιστοσελίδα του διαγωνισμού για την πρώτη δημόσια έκθεση του φετινού θέματος. Ένα επίσημο CD και DVD κυκλοφόρησε (χωρίς όμως HD DVD ή Blu-ray, παρά το γεγονός που μεταδόθηκε για πρώτη φορά σε υψηλή ευκρίνεια). Ένα επίσημο φαν-βιβλίο κυκλοφόρησε επίσης. Τα θέματα των καρτ-ποστάλ (σύντομα βίντεο μεταξύ των συμμετοχών) ήταν διηγήματα που συνέβαιναν σε διάφορα φινλανδικά μέρη.

Χώρες που έλαβαν μέρος

Οι συμμετέχουσες χώρες σε διαγωνισμό τραγουδιού της Eurovision πρέπει να είναι ενεργά μέλη της EBU.
42 χώρες υπέβαλαν προκαταρκτικές αιτήσεις. Αν και τα προηγούμενα χρόνια ο μέγιστος αριθμός συμμετεχόντων χωρών ήταν 40, η EBU επέτρεψε να συμμετάσχουν όλοι οι 42 και το 2007. Η Τσεχία, η Σερβία, το Μαυροβούνιο και η Γεωργία μπήκαν στο διαγωνισμό για πρώτη φορά το 2007. Το Μονακό ανακοίνωσε την απόσυρσή του στις 12 Δεκεμβρίου 2006 και η EBU ανακοίνωσε την τελική σύνθεση 42 χωρών στις 15 Δεκεμβρίου 2006.

Επιστροφή καλλιτεχνών

Η Ευρυδίκη επέστρεψε για να εκπροσωπήσει την Κύπρος, αφού είχε προηγουμένως εκπροσωπήσει τη χώρα το 1987 ως υποστηρικτής για την Αλεξία και το 1992 και το 1994. Ο Eiríkur Hauksson εκπροσώπησε παλαιότερα την Ισλανδία το 1986 ως τμήμα του φωνητικού τρίο ICY και την Νορβηγία το 1991 ως μέρος η ομάδα Just 4 Fun. Η Karolina Gočeva εκπροσώπησε την Βόρεια Μακεδονία το 2002. Η Edsilia Rombley εκπροσωπούσε την Ολλανδία το 1998.

Βραβείο Μπάρμπαρα Ντεξ

Το χιουμοριστικό βραβείο Μπάρμπαρα Ντεξ για τον καλλιτέχνη με το χειρότερο ντύσιμο που απονέμεται από τον δικτυακό τόπο οπαδών House of Eurovision από το 1997, κέρδισε η Verka Serduchka, συμμετοχή της Ουκρανίας.

Μετάδοση σε υψηλή ευκρίνεια

Το κανάλι YLE έκανε τη μετάδοση του διαγωνισμού σε 1080i HD με ήχο 5.1 Surround. Το BBC στο Ηνωμένο Βασίλειο επίσης μετέδωσε τον τελικό σε υψηλή ευκρίνεια, από το BBC HD. Ο ραδιοτηλεοπτικός φορέας της Σουηδίας SVT μετέδωσε αμφότερους τον τελικό και τον ημιτελικό σε υψηλή ευκρίνεια μέσω του σταθμού του SVT HD.